Gayatri Chakravorty Spivak

Gayatri Chakravorty Spivak (født 24. februar 1942 i Calcutta i Britisk India) er en indisk litteraturteoretiker, forfatter og professor ved Columbia University i New York.

Biografi
Spivak er mest kjent for sitt essay «Can the Subaltern Speak?», som anses for å være en postkolonialistisk nøkkeltekst, og for sin introduksjon til Jacques Derridas Om grammatologi.

I 2012 vant hun Kyotoprisen for sitt virke som «en kritisk teoretiker og underviser som taler for humaniora imot intellektuell kolonialisme i relasjon til den globaliserte verden».

I 2013 ble hun tildelt Padma Bhushan, den tredje mest prestisjefylte sivile pris i India.

Spivak er mest kjent for sine kritiske teorier om samtidens kultur, som utfordrer arven fra kolonialismen og den gjengse forståelse av litteratur og kultur. Hun fokuserer ofte på de kulturelle tekster som stammer fra de grupper som marginaliseres i den vestlige kultur, immigranter, arbeiderklassen, kvinner og andre.

Bibliografi

Faglitteratur
 Myself, I Must Remake: The Life and Poetry of W.B. Yeats (1974)
 Of Grammatology (oversettelse med introduksjon til Derridas verk) (1976)
 In Other Worlds: Essays in Cultural Politics (1987)
 Selected Subaltern Studies (red. med Ranajit Guha) (1988)
 The Post-Colonial Critic - Interviews, Strategies, Dialogues (1990)
 Outside in the Teaching Machine (1993)
 The Spivak Reader (1995)
 A Critique of Postcolonial Reason: Towards a History of the Vanishing Present (1999)
 Death of a Discipline (2003)
 Other Asias (2005)
 An Aesthetic Education in the Era of Globalization (2012)

Skjønnlitteratur
 Imaginary Maps (1994)
 Breast Stories (1997)
 Old Women (1999)
 Song for Kali: A Cycle (2000)
 Chotti Munda and His Arrow (2002)
 Red Thread (under utgivelse)

Referanser

Indiske filosofer
Indiske forfattere
Personer fra Kolkata